
TENTAMEN  MEDICUM 

* 

INAUGURARE, 

DE 

CEREBRI  CONCUSSIONE 

ATQUE  COMPRESSIONE. 

AUCTORE  GULIEL.  T.  NICHOLSON. 


Ex  variis  noxis  cerebri  has  duas  potissimum 
selegi,  non  modo  quia  tam  saepe  occurrunt, 
verum  etiam  quia  tam  multa  tamque  vehe¬ 
mentia  mala  (quales  sunt  longi  dolores  capi¬ 
tis,  morbus  comitialis.  Paralysis  atque  Insa¬ 
nia)  ex  iis  proficiscuntur.  Postulant  igitur 
remedia  perinde  vehementia ;  expeditque 
ut  haec  in  promptu  sint. 

Primum  autem  de  Concussione  signisque 
quae  patefacto  corpore  se  ostendunt  loquar  ; 
deinde  de  Compressione,  et  quomodo  haec  a 
priore  discernatur  ;  tum  de  utriusque  cura- 

tione  ;  et  denique  de  inflammatione  suppur¬ 
ationeque,  quae  haec  mala  subsequuntur. 

DE  CONCUSSIONE  CEREBRI. 

Signa,  quae  concussionem  comitantur,  ple¬ 
rumque  eo  graviora  leviorave  sunt,  quo  im¬ 
petus,  quem  sustinuit  cerebrum,  gravior  le- 
viorve  fuerit. 

Si  impetus  vehemens  est,  functiones  cere¬ 
bri  et  facultas  movendi  statim  extinguuntur, 
morsque  succedit.  Sed  inter  hanc  conditio¬ 
nem  merumque  stuporem  plurimi  modi  in¬ 
tercedunt. 

Uti  inquit  celeberrimus  Chirurgus  Pott, 
"  very  alarming  symptoms,  followed  some- 
“  times  by  the  most  fatal  consequences, 
“  are  found  to  attend  great  violences  offered 
“  to  the  head ;  and,  upon  the  strictest  ex- 
“  amination,  both  of  the  living  and  dead, 
“  neither  fissure,  fracture,  nor  extravasation 
“  of  any  kind  can  be  discovered.  The  same 
“  symptoms,  and  the  same  events,  are  met 

“  with  when  the  head  has  received  no  inju- 
“  ry  at  all  ab  externo ,  but  has  only  been  vio- 
“  lently  shaken  ;  nay,  when  only  the  body 
“  or  general  frame  has  seemed  to  have  sus- 
“  tained  the  whole  violence.* 

Quidam  Chirurgi,  uti  Pott,  Boyer,  Sa- 
batier  aliique  opinantur  Concussionis  effec¬ 
tus  graves  esse,  pro  modo  renixus  quem  ossa 
calvariae  vi  ictus  opposuerunt ;  atque  ita, 
si  fractura  magna  est,  cerebrum  vix  concuti, 
injuriam  autem  ipsius  tum  majorem  esse, 
cum  calvaria  minus  laesa  fuerit. 

Hic  morbus  ex  variis  causis  oritur.  Sae¬ 
pius  ex  lapsu  quam  ex  ictu  excitatur,  etiam¬ 
si  non  omnino  necesse  est  ut  caput  ipsum 
concutiatur ;  nam  idem  effectus  ab  ictu 
menti,  a  lapsu  ab  alto  in  pedes,  aut  genua 
nates  ve,  ita  ut  impetus  ad  cerebrum  feratur 
interdum  accidit.  Aliquando  etiam  globus 
ferreus  e  tormento  propulsus,  propeque  ca¬ 
put  volans,  idem  efficit. 


*  Pott’s  Chirurgical  Works  by  Eaele,  Vol,  I.  p.  199. 

Cl.  Abernethy,  in  dissertatione  sua  de 
capitis  injuriis, in  tres  gradus  signa  Concussio¬ 
nis  dividit stuporem,  inflammationem,  gra¬ 
dumque  tertium  qui  inter  priores  est.  Ali¬ 
quid  Concusssionis  evenit,  siquando  aliquis, 
inter  currendum,  in  caput  concidit ;  aut  in¬ 
ter  saliendum  in  terram  duram  insilit ;  vel 
si  magna  vi  in  dorsum  cadit. 

Ex  his  causis  igitur  cerebrum  concutitur, 
sensusque  stuporis  movetur,  et  signa  se¬ 
quentia  se  ostendunt:  scilicet  capitis  dolor,  ver¬ 
tigo,  visusque  imperfectus ;  ad  haec  intremit 
totum  corpus.  Hunc  statum  perturbationis 
cerebri  ex  levibus  injuriis  fere  nasci  inveni¬ 
mus.  Hoc  ubi  accidit,  mentis  facultates  ra¬ 
ro  impediuntur;  sed  plerumque  conditio 
corporis  ad  syncopen  appropinquat.  Inter¬ 
vallum,  quo  opus  est  ut  aeger  ad  statum  sa¬ 
nitatis  redeat,  pro  modo  vis  aut  acceptae  in¬ 
juriae  longius  brevius  ve  est. 

Si  aeger  ex  altiore  loco  deciderit,  indicia 
graviora  eveniunt.  Stupor  subito  accidit ; 
sensus  videtur  aut  impediri,  aut  deleri  ; 
quod  si  ullus  supersit,  tantum  se  manifestat 

quia  homo  se  abducit  ab  iis  rebus  quae  eum 
irritant.  Pupillae  oculorum  plerumque 
contrahuntur ;  aliquando  tamen  dilatantur. 
Oculi  cornea  obscura,  et  retina  videtur  sen¬ 
sum  suum  amisisse.  Facultas  movendi  de¬ 
siisse  videtur,  musculi  que  relaxantur.  Res¬ 
pirato  quieta  naturalisque  est,  tamen  inter¬ 
dum  paulum  difficilis.  Homo  non  stertit. 
Pulsus  debilis  et  tardus  est,  fere  autem  ae¬ 
qualis,  etsi  aliquando  se  intermittit.  Vo¬ 
mitus  fere  accedit ;  interdumque  bilis  cibis 
commixta  ejicitur.  Facies  pallida  est,  mem¬ 
bra  et  cutis  frigescunt. 

Hi  sunt  effectus  praecipui  qui  tamen  va¬ 
riant  pro  gradu  atque  modo  quo  noxa  ad¬ 
mota  est.  Si  injuria  gravis  non  fuit,  pulsus 
post  aliquamdiu  regularis  plenusquefit ;  ca¬ 
lor  corporis  redit,  faciesque  erubescit.  Stu¬ 
por  tandem  diminuitur  ;  aeger  excitare  po¬ 
test,  et  ab  irritamentis  movetur ;  quineti- 
am  quaestionibus  voce  clara  de  se  propositis 
respondere  potest  ;  aliter  responsiones  alie¬ 
nae  sunt.  Somno  gravi  et  injucundo  op 
pressus  esse  videtur.  Saepe  aeger,  ratione 

destitutus,  actiones  quibus  solitus  est  perfi¬ 
cit  ;  nempe  surgit  e  lecto  pessulumque  ostio 
obdit,  antequam  desidit :  tamen  ubi  iterum 
lecto  se  recipit,  stupor  iterum  accedit,  neque 
ullus  strepitus  illum  e  somno  excitare  potest. 

Post  breve  tempus  actiones  cordis  et  arte¬ 
riarum  vehem entior es  quam  pro  natura  fi¬ 
unt,  et  celerrime  inflammationem  excitant ; 
idque  in  exemplis  gravioribus  sine  illo  tem¬ 
poris  intervallo,  quo  munera  cerebri  resti¬ 
tuuntur.  Indicia  nunc  omnia  stuporis  sunt. 
Modo  vigilare  videtur,  modo  cum  furore  de¬ 
lirare  ;  interdum  res  externas  quodammodo 
agnoscit.  Accedit  calor  ingens,  sudor  mul¬ 
tus  apud  faciem  atque  cervices,  oculique  ru¬ 
bri  ;  pupillae  contrahuntur,  vultus  dolorem 
molestiam  que  indicat,  ita  ut  plerumque 
frons  corrugetur  osque  vehementer  contra¬ 
hatur.  Si  aegri  mens  redit,  intolerantiam 
lucis  et  dolorem  capitis  conqueritur :  haec 
inflammationem  accessisse  indicant. 

DE  IIS,  QUAE  IN  CONSPECTUM  VENIUNT 
CALVARIA  ADAPERTA . 


Auctores  qui  de  capitis  injuriis  scripse¬ 
runt,  in  quibusdam  ex  concussione  mortuis, 
nullam  mutationem  cerebri  ipsius  percipere 
potuerunt ;  in  aliis  cerebrum  contusum  et 
laceratum  apparuit. 

Quidam  cerebrum  quasi  imminutum  de¬ 
prehenderunt  ;  idemque  cavum  calvariae, 
sine  ulla  manifesta  injuria,  non  implere. 
0’Halloran  chirurgus  Hibernicus  in  dis¬ 
sertatione  inter  “  Transactions  of  Royal 
<c  Irish  Academy,”  ex  sectionibus  eorum 
qui  mortui  sunt  ex  concussione  haec  colle¬ 
git.  <e  There  was  rarely  any  extravasation 
“  of  blood,  and  this  but  slight  and  out  of  the 
“  reach  of  any  instrument.  In  a  word,  I 
“  could  get  no  information,  except  that,  in 
“  in  those  who  died  after  the  accident,  I 
“  have  sometimes  thought  the  brain  did  not 

,  “  completely  fili  the  cavity  of  the  cra- 
“  nium*.” 

Sabatier  chirurgus  Parisiensis  idem  in 
viro  ex  capitis  ictu  subito  mortuo,  se  vidisse 
his  verbis  narrat.  “  Le  cerveau  ne  remplis- 
“  sait  pas  le  erane,  et  il  se  voyoit  un  vide 
<e  notable  entre  les  parois  de  cette  cavite  et 
“  lui  f 

Cl.  Abernethy  exemplum  narrat  in 
quo,  inciso  cerebro,  omnia  signa  inflamma¬ 
tionis  vehementissimae  cerebri  et  piae  ma¬ 
tris  in  conspectum  venerunt.  Arteriae  mi¬ 
nimae  piae  matris  sanguine  turgebant,  ea- 
demque  multis  locis  ita  vasis  distentis  sca¬ 
tebat,  ut  aspectum  quem  vulgo  “  blood- 
shot”  vocamus  praeberet.  Idem  in  mem¬ 
brana  ventriculos  contegente  aspectus  fuit. 
Spatia  inter  tunicam  arachnoideam  et  piam 
matrem  lympha  fusci  coloris  implebantur, 
in  quibusdam  partibus  sanguine  admixta ; 
vasa  cerebri  sanguine  quasi  repleta  visa  sunt. 


*  Vol.  IV.  p.  166. 

+  Med.  Operatoire,  Tom  I.  p.  H5. 

Aliquando  piam  matrem  laceratam,  diduc- 
tamque  a  cerebro  invenimus :  tunc  sangui¬ 
nis  effusio  magna  evenit  et  signa  compres¬ 
sionis  se  ostendunt. 


DE  COMPRESSIONE  CEREBRI . 

Compressio  ex  tribus  causis  nascitur. 

Imo,  Ex  sanguinis  effusione,  ex  lacera¬ 
tione  vasorum  cerebri  orta ;  unde  indicia 
quaedam  mala  moventur,  pro  modo  sangui¬ 
nis  effusi.  Eadem  ex  effusione  seri  acci¬ 
dunt.  Difficillimum  quidem  est  cognos¬ 
cere  a  qua  parte  haec  effusio  facta  fuerit ;  at¬ 
que  adeo  utrum  omnino  ulla  sit. 

IIdo>  Ex  osse  depresso. 

Ultio,  Ex  secretione  puris  in  cerebro,  vel 
ejus  membranis  ;  quae  causa  simul  et  peri¬ 
culosissima  est,  minimeque  medicabilis. 

Ubi  sensus  redierunt  post  acceptam  inju¬ 
riam  aeger  quasi  nullum  malum  accepisse 
videtur ;  id  quod  plurimum  refert,  ad  na¬ 
turam  injuriae  a  caeteris  dignoscendam. 

B 

Tandem  vero  sopor,  plus  minusve  altus,  ac¬ 
cedit  ;  pupillae  oculorum  dilatantur ;  luce 
admota  non  moventur,  interdum  alter  ocu¬ 
lus  dilatatur,  alter  contrahitur,  strabismus¬ 
que  est.  Ad  haec  homo  aliquando  obmu¬ 
tescit,  sensuque  caret ;  respiratio  tarda  est, 
et  cum  stertore  ducitur ;  pulsus  tardus  labo¬ 
rans  et  inaequalis  est.  Doctor  Jo annes 
Thomson  exemplum  se  vidisse  narrat,  in 
quo  pulsus  aliquando  ad  36  ictus  in  sexa¬ 
gesima  parte  horae  subsederat.  Aeger  non 
vomit,  urina  autem  et  stercus  sponte  red¬ 
duntur  ;  aliquando  vero  urina  retinetur. 
Membra  relaxantur,  paralysisque  unius  ar¬ 
tus,  vel  generalis  hemiplegia  accedit. 

Alii  dixerunt  convulsiones  simul  accedere 
ejusdem  lateris  quo  caput  laesum  est.  Cl. 
Boyer  hoc  notavit  in  suo  libro,  “  Traite 
“  des  Maladies  Chirugieales,”  in  quo  se¬ 
quentia  habet.  “  La  Paralysie  n’est  pas  le 
“  seul  desordre  qui  produisent  la  compres- 
“  sion  du  cerveau,  et  1’  alteration  de  sa  sub- 
“  stance :  les  convulsions  sont  aussi  quelque- 
“  fois  la  suite  de  ces  affections.  La  plupart 

w  des  observateurs  qui  ont  remarque  que  la 
“  paralysie  frappoit  toujoursle  c6te  opposee 
“  a  la  16 sion  du  cerveau,  ont  observe  en 
u  meme  temps  que  lorsque,  dans  ces  cas,  il 
“  survenoit  des  convulsions,  elles  attaquoient 
“  le  cote  opposee  a  la  paralysie,  c’est-a-dire, 
“  le  cotd  meme  de  la  Idsion  cerebrale  ;  tan- 
“  dis  que  les  mou vemens  convulsifs  affecto- 
“  ient  le  cote  du  corps  oppose  a  cette  lesion, 
“  lorsqu  il  n’existe  point  de  paralysie 

Doctor  Henxen  in  suo  opere  “  On  Mi- 
“  litary  Surgery,”  ait  se  opinionem  quod  pa¬ 
ralysis  in  altero  latere  (in  latere  vulnerato) 
convulsiones  autem  in  altero  accedunt,  ex¬ 
perientia  confirmatam  non  vidisse.  Reperit 
quoque  convulsiones  frequentius  quam  para¬ 
lysin  accedere  ubi  partes  anteriores  et  latera¬ 
les  capitis  vulneratae  fuerant ;  paralysin  au¬ 
tem  eo  saepius  quo  vulnus  aut  malum  propius 
cerebello  fuit.  Finit  tamen  dicendo  se  pa¬ 
ralysin  in  altero  latere,  et  convulsiones  in 
altero  vidisse,  cum  ictus  in  os  frontale,  aut 
in  occipitale  illatus  erat  f . 


*  Tora  V.  p.  109. 


f  P.  523. 

Idem  quoque  comprobatur  Cl.  Desault 
et  Chopart  qui  dicunt.  “  La  lesion  d’une 
“  partie  du  cerveau  est  encore  quelquefois 
“  indiquee  par  les  mouvemens  convulsifs  du 
<c  meme  cote 

Copia  effusi  sanguinis  fere  minor  est  in  iis 
effusionibus,  quae  inter  duram  matrem  et 
calvariam  sunt;  illae  autem  quae  in  ipso  ce¬ 
rebro  repertae  sunt  non  solum  multo  copio¬ 
siores  sunt,  sed,  cum  fere  ex  Concussione 
oriantur,  magis  quam  effusiones  super  du¬ 
ram  matrem  metuendae  sunt,  eademque 
pene  semper  mortiferae  sunt. 

Illi  qui  habent  effusionem  inter  calvariam  et 
duram  matrem  pene  soli  modiolo  juvantur ; 
nam  ubi  sanguis  inter  duram  et  piam  ma¬ 
trem  effusus  est,  fere  coagulum  invenimus 
parsque  serosa  sola  evocari  potest ;  sed  ubi 
inter  calvariam  et  duram  matrem  sanguis 
effusus  est,  possumus  per  foramen,  modiolo 
factum,  sanguinem  emittere.  Plurimum 
igitur  pertinet  ad  rem  posse  colligere  in  qua 
parte  effusio  fiat. 


*  Tom  I.  p.  96. 

Cl.  Abernethy  ex  exemplis  hujusmodi 
haec  collegit.  Si  sanguis  tam  copiosus  est 
super  duram  matrem  ut  munera  cerebri 
impediantur,  os  per  certum  spatium  nullum 
sanguinem  ex  interiore  parte  recipit,  et,  in¬ 
ter  os  detegendum,  pericraniumtnecesse  est 
ab  exteriore  parte  disjungatur,  itaque  os  in 
hoc  statu  sanguinem  non  emittet.  Ex  hoc 
nullo  profluvio  ergo  potuit  in  quibusdam 
exemplis  spatium  disjunctionis  durae  ma¬ 
tris  colligere,  atque  adeo  judicare  utrum 
modiolus  profuturus  esset  necne. 

Aliquando  evenit  ut  non  possimus  judi¬ 
care  cui  injuriae  signa  praesentia  referri  de¬ 
beant  ;  id  est  ubi  effusio  cum  depressione, 
concussioneque  committitur  ;  aut  ubi  effu¬ 
sio  tam  cito  injuriam  sequitur,  ut  sit  nullum 
intervallum  inter  priorem  injuriam,  et  ac¬ 
cessionem  alterius.  In  exemplis  hujusmodi 
non  possumus  bene  discernere  utri  morbo 
signa  pertineant ;  id  quod  admodum  moles¬ 
tum  est,  nam  in  effusionis  exemplis  modio¬ 
lo  opus  est,  in  concussionis,  inutilis  est. 
Quinetiam  si  effusio  manifesta  est,  etiam- 

num  difficile  est  cognoscere  in  qua  parte  ef¬ 
fusio  sit.  Ubi  calvaria  frangitur,  effusio  in 
eodem  latere  est,  quo  ictus  acceptus  est ;  sed 
ubi  ex  concussione,  vel  contra-fissura  (ut  di¬ 
citur)  oritur,  effusio  fere  est  e  regione  lateris 

quod  percussum  est.  Hoc  ubi  accidit,  tota 

* 

spes  medici  in  sanguinis  missione  consistit. 

Calvaria  patefacta,  invenimus  sanguinem 
in  variis  locis  positum  esse ;  modo  inter  du¬ 
ram  matrem  et  calvariam,  modo  inter  piam 
matrem  cerebrumque,  modo  in  cerebro  ipso. 
Interdum  effusiones  puris,  lymphae  coagu¬ 
latae  laminae,  disjunctio  interioris  tabulae, 
ita  ut  exterior  e  loco  non  moveatur,  absces¬ 
sus,  et  etiam  gangraena  reperiuntur,  unde 
magnae  portiones  cerebri  interdum  delentur. 


DE  DIAGNOSI. 

Concussio  et  Compressio  tam  saepe  in¬ 
ter  se  conjunguntur,  vel  solum  in  modo 
distant,  ut  difficile  sit,  in  singulis  exemplis, 
proprios  indices  dare,  unde  alteram  existere 
posse  sine  altera  ben&  demonstratur. 

*Abernethy  putat  stuporem,  vel  partia¬ 
lem,  vel  generalem,  ex  pressura  super  cere¬ 
brum  oriri,  et  pro  modo  sanguinis  effusi. 

Exemplis  pessimis  stupor  per  plura  signa 
se  manifestat.  Pupillae  oculorum  dilatan¬ 
tur  ;  respiratio  tarda  est,  et  cum  stertore ; 
pulsus  tardus  et  laborans,  sine  vomitu,  qui 
quidem  ventriculo  sensibilitatem  superesse 
ostenderet ;  artus  relaxantur,  quasi  in  ho¬ 
mine  recens  mortuo  ;  aeger  non  luctatur, 
nec  sensus  signa,  per  operationem  chirurgi¬ 
cam,  se  ostendunt ;  sed,  pressura  amota,  sen¬ 
sus  et  judicium  protinus  restituuntur.  In 
Concussione  stuporis  status  brevis  est.  Sub 
hoc,  corpus  fere  frigescit ;  pulsus  debilis  et 
intermittens ;  postea  cutis  fit  calidior  quam 
pro  natura  ;  pulsus  et  respiratio  frequentio- 
res,  prior  saepe  inaequalis,  posterior  sine 
stertore.  Pupillae  oculorum  non  dilatantur, 
sed  potius  contrahuntur;  vultus  dolorem 
m  olestiamque  indicat ;  aeger  saepe  vomit, 
somnoque  gravi  et  injucundo  oppressus  esse 


*  On  Injuries  of  the  Head,  p.  90. 

videtur ;  tamen,  ubi  excitatur,  praebet  sig¬ 
na  quasi  redeuntis  judicii. 

Itaque  ad  compressionem  sequentia  indi¬ 
cia  referimus. 

Homo  surgit  quasi  nullam  injuriam  re¬ 
ceperat  ;  paulo  post  soporatur,  apoplexiae¬ 
que  stertor  accedit.  Pulsus  est  tardus,  la¬ 
boriosus  et  inaequalis ;  pupillae  plerumque 
dilatantur ;  stercus  sponte  redditur.  Modo 
paralysis  unius  membri,  modo  generalis 
hemiplegia  in  opposito  latere,  et  convulsi¬ 
ones  in  eodem  latere  quo  injuria  accepta  est. 
Pursus  post  concussionem,  stupor  subito 
invadit;  respiratio  per  intervalla  longiora 
perficitur ;  pulsus  tardus  et  debilis  est ;  raro 
autem  inaequalis ;  aegerque  in  somno  altis- 
simo  esse  videtur. 

.  0  5,  '  ,  -  i  4‘  -  • 

DE  RATIONE  MEDENDI  CONCUSSIONI 
ATQUE  COMPRESSIONI. 

Chieuegi  valde  inter  se  dissentiunt  de 
remediis  protinus  adhibendis  in  primo  gra- 

du  Concussionis.  Alii  excitantia  medica- 

i 

menta  dari,  alii  sanguinem  mitti  debere  di¬ 
cunt. 

Sed  ex  multis  occasionibus,  in  bello  nuper 
peracto  oblatis,  Chirurgis  militaribus  nava¬ 
libusque  utramque  rationem  experiendi, 
constat  propemodum  posteriorem  rationem 
meliorem  esse ;  atque  ita,  credo  hodie  medi¬ 
camenta  ad  hominem  excitandum  optimis 
chirurgis  raro  dari. 

*  Cl.  Abernethy,  ubi  de  ratione  curandi 
agit,  dicit  in  primo  gradu  parum  fieri  posse  ; 
et  ex  similitudine  vana  et  fallace  inter  deli¬ 
quium  animi  ex  syncope,  stuporemque  ex 
concussione,  stimulantia  potentioria,  (ut 
Vinum,  Spiritum  Gallicum  et  Ammoniam) 
vulgo  dari,  quamprimum  aeger  haurire 
potest. 

Praeterea  stimulantia,  in  primo  gradu  data, 
ad  sensum  revocandum,  effecerunt  ut  in 
secundo  gradu  quoque  darentur,  quo  eorum 
effectus  majores  magis  perpetui  essent.  Ve- 


*  Op.  cit.  p.  85. 

rum  hic  eorum  usus  manifeste  plus  periculi 
habet.  Nam  cum  facultates  cerebri  ita  re¬ 
stituuntur,  ut  functiones  corporis  continuare 
possint,  modo  qui  sufficit  ad  vitam  sustinen¬ 
dam,  hoc  argumentum  grave  est  fore  ut 
cerebrum  continuet  per  se  vitam  sustinere  ; 
stimulantia  igitur  inflammationem  subse- 
quentem  adaugeant. 

De  Sanguinis  Missione. — In  curanda  con¬ 
cussione  duo  consilia  sunt ;  primum,  disten¬ 
tionem  vasorum  effusionemque  et  inflam¬ 
mationem  arcere ;  alterum,  cerebrum  ex 
oppressione,  quae  ab  ictu  accessit  liberare, 
et  remedium  quod  utilissimum  est  ad  hos 
effectus  est  missio  sanguinis.  Hunc  igitur 
mittere  debemus  primum  magna  copia  ; 
deinde  a  statu  pulsus  dirigamur ;  si  durus 
et  frequentior  fit,  tunc  missio  sanguinis 
iterum  tertioque  fiat.  Saepe  pulsum  du¬ 
rum  invenimus,  postea  quam  magnam 
copiam  misimus. 

Debemus  tamen  summam  operam  dare 
nequando  sanguis  mittatur  protinus  post 

acceptam  injuriam :  hoc  enim  actiones  vita¬ 
les  nimis  debilitaret,  quae  jam  admodum 
imbecillae  sunt ;  quinetiam  multi  homines 
mortui  sunt  ubi  hoc  factum  est.  Sed  opus 
est  ut  expectemus  donec  pulsus  acceleratus 
fuerit.  Quo  propius  parti  affectae  sanguis 
abstrahitur,  eo  plus  aeger  sublevatur.  Ita¬ 
que  sanguis  vel  ex  arteria  temporali,  vel 
e  vena  jugulari,  potius  quam  e  brachio  de¬ 
trahendus  est.  In  pueris  posterior  eligenda 
est ;  quod  si  aetatis  admodum  tenerae  sunt, 
hirudines  capiti  admoveri  possunt ;  cucur¬ 
bitulae  collo  affixae,  praesertim  si  ictus  occi¬ 
pitio  admotus  fuerit,  summam  utilitatem 
habent. 

De  Purgantibus . — Sales  medii  dari  de¬ 
bent,  ita  ut  alvus  soluta  teneatur  ;  vel  Hy- 
drargyri  Submuriatis  pauca  grana  nocte,  et 
uncia  dimidia  Sulphatis  Magnesiae  cum 
Senna  mane,  commode  adhibentur.  Aeger 
potus  subacidos  bibere  debet,  nam  intestina 
leviter  irritant,  et  eo  modo  e  cerebro  san¬ 
guis  abstrahitur. 

De  Medicamentis  quae  sudorem  movent . — 
E  cute  sudorem  excitare  debemus  potius 
per  copias  exiguas  Antimonii,  quam  per 
Pulverem  Ipecacuanhae  compositum,  ideo 
quia  Opium  malum  effectum  in  inflamma¬ 
tione  cerebri  movet.  Praeterea  Antimonii 
Tartras  ita  sumptus  ut  nauseam  inducat, 
valde  proficit» 

De  Vesicatoriis. — Vesicatoria,  cervici  im¬ 
posita,  multum  commodi  efficiunt,  e  cerebro 
sanguinem  detrahendo. 

De  Lotionibus  frigidis  capiti  admotis . — 
Doetor  Joannes  Thomson  utilitatem  fri¬ 
goris  ante  omnia  laudat.  Ait, 44  In  the  infla- 
44  mation,  which  succeeds  slowly  to  injuries 
44  of  the  head,  a  species  of  inflammation,  not 
44  more  insidious  in  its  approach,  than  dan- 
44  gerous  in  its  consequences,  cold  is  by  far 
44  the  most  efficacious  remedy  that  has  yet 
44  been  discovered.”* 


%  Lectures  on  Inflammation.  p.  181. 


ATCUE  COMPRESSIONE.  21 

Aeger  in  conclavi  frigido  decumbere  de¬ 
bet,  luce  sonoque  vitatis,  cum  humeris  capi¬ 
tique  sublimibus.  Pro  cibo  pulmentum 
vel  decoctum  hordei  recte  sumit. 

In  Compressione,  copiosa  missio  sangui¬ 
nis  signa  levabit ;  prohibet  enim  ne  plus  san¬ 
guinis  effundatur.  Si  effusio  copiosa  est 
tunc  missio  sanguinis  nullum  effectum 
manifestum  imprimis  edit ;  nam  pulsus  rest¬ 
at  tardus  et  debilis,  id  quod  potest  nos  de¬ 
terrere  a  sanguine  mittendo,  sed  ex  san¬ 
guinis  missione  corpus  sublevatur,  et  pulsus 
fit  frequentior.  Ad  hoc,  alvus  laxa  tenenda 
est ;  cibusque  admodum  tenuis  et  exiguus 
esse  debet  ;  praeterea  cavendum  est  ne 
urina  retineatur,  siquidem  id  quoque  inter¬ 
dum  accidit. 

Si  reperimus  ut  remedia  jam  dicta  nullius 
utilitatis  aegro  sunt,  tunc  ad  modiolum  de¬ 
currimus.  Si  sanguis  infra  calvariam  in¬ 
venitur,  tantum  quantum  fieri  potest  amo¬ 
veri  debet,  ad  signa  minuenda;  quamvis 
non  opus  est  ut  tota  copia  amoveatur,  nam 

postea  sponte  defluet :  Si  sanguinem  infra 
calvariam  non  invenimus,  tum  judicamus 
esse  vel  inter  duram  et  piam  matrem,  vel 
in  cerebro  ipso. 

Consuetudo  fuit  inter  nonnullos  chirurgos, 
duram  matrem  incidere  ad  sanguinem 
effusum  educendum;  et,  etiamsi  exempla 
hujusmodi  idoneo  testimonio  confirmata  ha¬ 
bemus,  quae  secuta  sunt  nulla  mala,  (ut  id 
exemplum  quod  *  Cl.  Abernethy  narrat, 
in  quo,  osse  amoto,  dura  mater  per  hiatum 
detrusa  fuit,  membrana  puncta  est,  et  quin¬ 
que  unciae  sanguinis  liquidi  defluerunt,  ho¬ 
moque  convaluit  sine  ulla  injuria)  tamen  ta¬ 
lia  exempla  nobis  auctoritatem  non  dant  ad 
membranas  cerebri  incidendas ;  id  quod  ad¬ 
modum  periculosum  esse  existimo. 

DE  CEREBRI  INFLAMMATIONE  SUPPURA¬ 
TIONEQUE. 

Ubi  capiti  ictus  gravis  illatus  est,  et  ubi 
signa  non  tam  vehementia  fuerunt  ut  pos¬ 
tularent  magnam  sanguinis  missionem,  aut 


*  Op.  cit.  p.  93. 

ubi  inflammatio  supervenit,  et  remediis  con¬ 
suetis  amota  est,  homo  ad  necessaria  opera 
redit,  et  putat  se  in  totum  ex  effectibus  ic¬ 
tus  sublevari.  Sed  interim  inflammatio  insi¬ 
diose  et  tarde  progreditur  ;  et  circa  decimum 
vel  decimum  quintum  diem,  sentit  dolorem 
in  parte  percussa.  Hic  primum  circumscriptus 
est,  sed  cito  per  totum  caput  percurrit,  cum 
languore  et  viribus  fractis.  Post  aliquam¬ 
diu  nausea,  vertigo,  vomitusque  accedunt : 
pulsus  celer  et  durus  fit ;  somnus  multum 
perturbatur ;  calor  corporis  augetur,  facies 
rubescit.  Vulnus  pallescit,  supercrescens  in 
eo  caro  aspectum  vitreum  habet,  emortuas- 
que  partes  expellit ;  sanies  tenuis  et  sangui¬ 
nea  ex  eodem  fluit,  totaque  cingens  cutis 
intumet.  Hic  cutis  tumor  firmior  tactu 
quam  pro  natura  est,  quia  lympha  coagulata 
cum  sero  effunditur.  Pericranium  a  calva¬ 
ria  sejungitur  per  aliquod  spatium,  et  vide¬ 
tur  coloris  nigrescentis  :  os  a  colore  naturali 
mutari  videtur. 

Indicia  gradatim  augentur.  Dolor  capi¬ 
tis  molestior  fit,  cerebrique  functiones  mani- 

feste  perturbantur.  Sensus  augetur,  oculi 
lumen  refugiunt,  aures  sonum ;  signa  motu 
multum  adaugentur.  Delirium  cum  furo- 
re,  vel  aliquando  cum  murmuratione,  super¬ 
venit  ;  lingua  sicca  rubidaque  est ;  vomitus 
frequens  ;  pulsus  celerior  et  durior,  cutisque 

•  cllJd  Jj.vJ  J  JM  '..II XXI  Uw  JIJX»  ^  X.M  J  Uiiii  «J 

calidior  fit ;  vultus  solicitudinem  majorem 
exprimit. 

Ubi  inflammatio  ad  summam  pervenerit, 
aeger  excitari  non  potest  ab  irritamentis;  sed 
manus  ejus  sine  sensu  ad  caput  feruntur, 
semperque  ad  eundem  locum.  Pupillae 
oculorum  contrahuntur  ;  pulsus  inordinatus 
est ;  stercus  sponte  redditur ;  saepe  dentibus 
frendit ;  nervorum  distensiones,  resolutio¬ 
nesque  accedunt ;  os,  quasi  mortuum,  albes¬ 
cit  et  siccescit.  Pericranium  nigrius  fit.  Si 
calvaria  patefacta  est,  dura  mater  aspectum 
splendentem  amisit,  pureque  oblinitur.  Ubi 
suppuratio  evenit,  tunc  indicia  compressio¬ 
nis  sequuntur.  Inquietudo  corporis  desinit, 
et  pro  delirio  sopor  est.  Horrores  frequen¬ 
tes  abnormesque  sunt ;  pulsus  tardus  et  de¬ 
bilis  est ;  sudor  multus  glutinosus  et  frigidus 

apud  faciem  atque  cervices  est ;  oculi  splen¬ 
dorem  amittunt ;  pupillae  dilatantur,  luce¬ 
que  admota  non  moventur ;  saepe  oculorum 
distortio  est,  neque  ad  rem  ullam  proprie 
diriguntur.  Aeger  ad  pedes  lecti  subinde 
delabitur  spiritus  moleste,  inordinate  et  cum 
stertore  ducitur,  aut  ab  imo  pectore  suspiri¬ 
um  aeger  trahit. 

Paralysis  alterius  lateris,  convulsionesque 
alterius  accedunt ;  et  denique  in  mortem 
desinunt.  Calvaria  patefacta  pus  reperitur 
in  variis  locis ;  modo  super  duram  matrem, 
id  quod  tutissimum  est  ;  modo  in  sinu  lon¬ 
gitudinali,  quo  ex  dura  matre  processit ;  mo¬ 
do  inter  duram  matrem  et  ipsum  cerebrum, 
in  quo  situ  frequentissime  deprehenditur ; 
raro  inter  piam  matrem  et  tunicam  arachnoi¬ 
deam  ;  modo  in  cerebro  ipso,  quod  ubi  acci¬ 
dit,  indicia  non  tam  vehementia  sunt  quam 
ubi  pus  in  reliquis  locis  est. 

Ex  causa  levissima  interdum  inflammatio 
nascitur;  rursus  interdum  injuriae  graves, 
quales  sunt  fractura,  depressio  compressio¬ 
que  ex  globo  ferreo  in  cerebrum  accepto, 

nullam  inflammationem  movent.  Si  vis 
prope  suturas,  vel  in  ipsas  suturas  illata  est, 
in  pueris  hae  saepe  disjunguntur,  ita  ut  fun¬ 
gus  emineat  et  simul  integumenta  capitis  fa¬ 
cieique  erysipelate  afficiuntur. 

Ubi  vis  in  calvariam  recepta  est,  nunquam 
securi  esse  possumus  ;  nam  aliquando  eve¬ 
nit,  ut  post  longum  intervallum,  ut  puta 
trium  mensium,  pus  formetur. 

Ratio  medendi  in  inflammatione  cerebri 
eadem  est  atque  in  concussione. 

Ubi  inflammatio  terminata  est  in  suppu¬ 
ratione,  et  ex  indiciis  judicamus  pus  includi 
in  una  parte,  tunc  opus  est  modiolo  ad  id 
evocandum.  Hic  vero  plerumque  sine  ullo 
commodo  admovetur. 

Signa  puris  effusi  jam  proposui. 


e  i  n  i  s. 


